# data[].attributes.location_name
Pot na Košace 11, 1360 Vrhnika, Slovenia

# data[].attributes.body
Cerkev se nahaja na griču, ki se dviguje severozahodno nad Cankarjevo rojstvo hišo Na klancu in je registrirana kot del slovenske dediščine. Prvi jo omenja Valvasor v Slavi vojvodine Kranjske, kjer zapiše, da je bila cerkev zgrajena v 17. stoletju kot najmlajša izmed 27 podružničnih cerkva od Godoviča do Bevk. Na bakrorezu Vrhnike lahko vidimo, da je bila že takrat cerkev videti enako kot danes. Edina razlika je, da še ni bila obdana z obzidjem in kapelicami križevega pota. Med letoma 1870 in 1871 so bile narejene predelave, med drugim so bila odstranjena stara topolova vrata, pred sedanjo sliko Sv. Trojice na glavnem oltarju so spravili sliko Quaglija, ki pa je pozneje izginila.

Ivan Cankar v svojem pisanju večkrat omeni Sveto Trojico.

Citat:

"Mi otroci, kolikor nas je bilo, smo se igrali na vrhu pri Sveti Trojici. Pod večer je bilo, sonce je sijalo milo in toplo, kakor sam božji blagoslov."

# data[].attributes.location_name
Spomenik Ivanu Cankarju, Tržaška cesta, Vrhnika

# data[].attributes.body
Spomenik Ivanu Cankarju na Vrhniki stoji na Cankarjevem trgu v središču mesta, ob križišču Tržaške ceste in ceste, ki vodi proti Verdu na jugu ter Stari Vrhniki na severu. Celopostavni bronast kip avtorja Ivana Jurkoviča, odkrit leta 1930, prikazuje pisatelja Ivana Cankarja v sedečem, zamišljenem položaju s prekrižanimi nogami in roko, ki podpira brado. Postavljen je na preprost kamnit podstavek, v katerega je vklesan napis »CANKAR«, in obdan s kamnitim zidom ter nizko kovinsko ograjo.

Cankar je že ob svoji smrti konec leta 1918 veljal za enega največjih slovenskih pisateljev, zato je bil že naslednje leto ustanovljen odbor, ki je bil zadolžen za iskanje možnosti za dostojno spominsko obeležje. Po dolgotrajnem prerekanju, tako znotraj odbora kot v časnikih, je bila izbrana sedanja lokacija.

Citat:

''Ko bom jaz imel spomenik, hočem takega, da bom sedel, ne maram stati.''

# data[].attributes.body
Enajsto šolo pod mostom je proslavil z opisom v črtici Moje življenje. Šola je bila na bregu in v plitvini Ljubljanice, pod mostom, čez katerega vodi cesta z Vrhnike v Borovnico. Bila je priljubljeno zbirališče vrhniških otrok, ki so iz Ljubljanice potegnili najrazličnejše predmete in si z različnimi igrami krajšali čas. Izraz enajsta šola ni prišel izpod njegovega peresa. Nekdaj je bila to zbadljivka, povezana s poimenovanjem letnikov rednega šolanja, pri čemer je bila enajsta stopnja najvišja, vendar neobstoječa.

Citat:

»Mnogokaj sem študiral v svojem življenju, ali toliko bogate in koristne učenosti, kakor jo daje svojim učencem enajsta šola pod mostom, nisem zadobil nikjer in nikoli.«

# data[].attributes.body
Na klancu 1 stoji Cankarjeva spominska hiša, pomemben kulturni spomenik mestnega središča Vrhnike. Nahaja se na mestu, kjer je nekoč stala lesena, s slamo krita koča, v kateri se je rodil Ivan Cankar, največji slovenski pisatelj in dramatik. Koča je leta 1879 pogorela, zaradi česar so morali Cankarjevi gostovati po opuščenih hlevih in hišah drugod po Vrhniki. Stavbo so novi lastniki leta 1880 prezidali in ji dali podobo, kakršno nosi še danes. Notranjost je razdeljena v bivalni prostor, izbo in črno kuhinjo.

Pod vodstvom vodiča je v spominski hiši na ogled zbirka predmetov, ki prikazuje bivanjske razmere revnejše družine ob koncu 19. in v začetku 20. stoletja. Na policah in vitrinah so razstavljeni Cankarjevi prvotiski, fotografije pisatelja, njegovih sorodnikov, prijateljev in dobrotnikov iz ljubljanskega in dunajskega obdobja ter njegovi avtoportreti in risbe.

Citat:

"Hiša je bila majhna, črna, s skromno, nizko streho. Bila je revna, pa vendar mi je ostala v spominu kakor palača."

# data[].attributes.location_name
CANKARJEV DOM Vrhnika, Tržaška cesta, Vrhnika

# data[].attributes.body
Cankarjev dom na Vrhniki je sodoben kulturni center, posvečen življenju in delu največjega slovenskega pisatelja Ivana Cankarja, ki se je rodil v tem mestu. Nahaja se v središču Vrhnike, ob Cankarjevem trgu, in je pomembno stičišče kulturnih, umetniških in izobraževalnih dejavnosti.

Citat:

"Narod si bo pisal sodbo sam, ne s sodniki in tožniki, temveč s kulturo."

# data[].attributes.body
Močilnik je najbolj znani izvir Ljubljanice, ki se nahaja na koncu 180 m dolge zatrepne doline Močilnik blizu Vrhnike. V jezercu pod stenami izvira Veliki Močilnik, 50 m v smeri proti gostilni pa še Mali Močilnik, ki ima bistveno manjši pretok. Njun skupni tok se imenuje Mala Ljubljanica, ki se po dobrem kilometru izliva v Veliko Ljubljanico, od sotočja dalje se reka imenuje z enim imenom. Močilnik je marsikdaj obiskal tudi Cankar ter o njegovih lepotah tudi marsikaj napisal.

Citat:

»Pozdravljen, tihi Močilnik, ti kapelica vrhniška! Koliko sanj počiva v tvojem naročju! Niso pokopane, ne spe nevzbudno; pozdravijo me smehljaje, šepečejo mi ljube besede, kadar jih pokličem.«​